cyanic-selkie/wikianc huggingface dataset:
Bildet av Dorian Gray
Tolkning
Romanen tolkes ofte som en kritikk av menneskets evige jakt på skjønnhet og «evig» ungdom, spesielt rettet mot dandy-kulturen i Viktoriatidens Storbritannia. Romanen er like aktuell i dag som da den kom ut i 1890, spesielt rettet mot dem som tar plastisk kirurgiske operasjoner og slanker seg, som kan regnes som dagens dandyer. Romanen beskriver godt hvordan personer som er opptatt av skjønnhet og «evig» ungdom ser på seg selv, dem rundt seg og problemene som oppstår når deres selvbilde blir knust.
I Norge
I Norge ble romanen første gang utgitt i 1923 på Samlaget i Johs. A. Dales nynorske oversettelse med tittelen Dorian Gray. Den første fullstendige utgaven kom i 1932 på Nasjonalforlaget med tittelen Portrettet av Dorian Gray, oversatt av Martin Gran. Siden den gang er romanen blitt oversatt flere ganger med tittelen Bildet av Dorian Gray. De mest kjente er Ragnar Kvams oversettelse fra 1959 og Kari og Kjell Risviks oversettelse fra 2004.
Kasjin
Kasjin (russisk: Ка́шин) er en by i Tver oblast i Russland. Den ligger rundt 120 km nordøst for Tver.
Byen Kasjin ble første gang nevnt i en krønike i 1238, da den ble plyndret av mongolene. I 1382 ble Kasjin annektert av fyrstedømmet Tver, og i 1486 kom det under storfyrstedømmet Moskva sammen med resten av fyrstedømmet Tver.
Demografi
Befolkningsutvikling: ! År || Folketall || Kilde
Ringerike Grand Prix 2009
Ringerike Grand Prix 2009 var den 34. utgaven av Ringerike Grand Prix ble arrangert fra 3. – 7. juni 2009. Rittet på fem etapper startet på Geilo og ble avsluttet i Hønefoss.
Russiske Sergej Firsanov fra Designa Køkken vant sammenlagt, 1 minutt og 39 sekund foran nederlenderen Joost van Leijen fra Van Vliet-EBH.
Deltagere
Totalt er det 26 lag som stiller til start med 6 ryttere hver.
Palmares (Pernambuco)
Palmares er en kommune i delstaten Pernambuco i nordøstregionen av Brasil.
Fjellsmådøgnflue
Fjellsmådøgnflue (Baetis subalpinus) er en døgnflue som tilhører familiegruppen smådøgnfluer strømdøgnfluer eller bekkedøgnfluer. Gruppens mange norske navn har oppstått på grunn av ulike norske dialekter og fra litteraturen.
Nymfer/larver
Nymfene er mellom 5-7 millimeter lang. Den har tre haletråder, som er kortere enn kroppen, og den miderste er litt kortere en de to på siden. Haletrådene har ikke noe mørkt bånd. Den midterste haletråden har små korte hår ut til hver side. De to ytre haletrådene har bare hår på innsiden. Beinas kloledd har ikke små fine hår på hver klospiss. Låret (femur) er besatt av små svarte pigger (krever god forstørrelse for å se). Bakkroppen har mer uskarpe tegninger. Det er sju par små bladformede gjeller bokover på siden av bakkroppen. Labialpalpen (underleppen) har en lobus formet utvekst, slik at labialpalpen ligner litt på en vott.
Den er svært lik sydlig smådøgnflue (Baetis vernus), men kan skilles fra denne på pannen (frons) som er bred og rund, ikke trekantet (triangulær) i bakre del, samt på at sydlig smådøgnflue bare har en sydlig utbredelse i Norge.
Levevis
Fjellsmådøgnflue finnes i små bekker og større elver med rennende vann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 1 år.
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Knut Kleve
Knut Kleve (født 24. februar 1926 i Oslo, død 11. februar 2017 ) var en norsk klassisk filolog. Han var professor ved Universitetet i Oslo og var kjent for sin forskning på papyrusruller fra Herculaneum.
Bakgrunn
Knut Kleve var sønn av grosserer Alfred Lauritz Kleve og hans hustru Miriam Blom Bakke.
Annen verdenskrig
Knut Kleve deltok i motstandsbevegelsen mot tyskerne under andre verdenskrig og ble arrestert som 16 åring og satt i fengsel på Grini, men han ble satt fri påsken 1944. Senere pleide han på ordre fra Hjemmefronten omgang med Gestaposjef Hellmuth Reinhard. Hver gang han besøkte Reinhard, løslot gestapisten tre fanger.
Akademisk karriere
Etter krigen studerte Kleve latin, gresk og historie. I 1957 ble han dosent på Universitetet i Oslo. I 1963 tok han doktorgraden med avhandlingen Gnosis Theon – Die Lehre von der natürlichen Gotteserkenntnis in der epikureischen Theologie – Ausgangspunkt der Studie: Cicero, De natura deorum 1. Samme år ble han tilsatt som professor ved Universitetet i Bergen. I 1974 ble han så professor ved Universitetet i Oslo. Kleve var særlig kjent for sitt omfattende arbeid med å berge papyrusruller fra Papyrienes villa ved Herculaneum, byen som ble begravd i aske fra vulkanen Vesuv i samme utbrudd som Pompeii 24. august 79. Rullene ble konservert i forkullet form, noe som gjør det svært vanskelig å åpne dem og dechiffrere teksten. Sammen med bokbinderen Brynjulf Fosse utviklet Knut Kleve en metode som nå er kjent som Oslometoden for å kunne rulle opp papyrusrullene.
Utmerkelser
I 2005 ble Kleve utnevnt til ridder av Republikken Italias fortjenstorden. Den 12. november 2002 ble han tildelt Theodor Mommsen-prisen.
Politisk asyl
Bakgrunn
Personer som har en velgrunnet frykt for forfølgelse har, ifølge Flyktningkonvensjonen av 1951, krav på status som flyktning, eller politisk asyl. Asylsøkere er personer som spontant ankommer et annet land uten på forhånd å være anerkjent som flyktning. Bakgrunnen for søknaden om asyl bunner oftest i politiske, etniske og/eller religiøse årsaker. Dersom søknaden innvilges i mottakerlandet, får personen asyl. Internasjonalt er det FNs høykommissær for flyktninger som overvåker flyktningers rettigheter.
Ifølge folkeretten har en stat rett til å holde sitt område åpent for andre lands statsborgere, og denne asylretten er ubetinget med mindre utleveringsavtale foreligger. Det blir ikke sett på som en uvennlig handling mot flyktningens hjemland å gi politisk asyl. Det følger imidlertid ikke av folkeretten noen generell plikt til å gi noen politisk asyl, i betydningen varig oppholdstillatelse. Visse forpliktelser følger av Flyktningkonvensjonen og andre internasjonale avtaler, men ut over dette avhenger individets praktiske rettsstilling av lovgivningen i det enkelte land.
Norge
Ordningen med politisk asyl, «asylinstituttet», defineres slik av Utlendingsdirektoratet:
Merk at ordet «asylinstituttet» er et litt absurd konstrukt, da ordet institutt har definisjon "en institusjon som har forskning og/eller utdanning som sin hovedoppgave". Det har kanskje blitt blandet sammen med ordet institusjon, der en av betydningene er "innretning eller sedvane". I regelen kan man i stedet for «asylinstituttet» mye heller si «asylordningen».
Jörgen Pettersson
Jörgen Pettersson (født 29. september 1975 i Lackalänga) er en svensk fotballtrener og tidligere fotballspiller. Petterson, som var spiss, har spilt for svenske Malmö FF og Landskrona BoIS, danske FC København, samt de tyske klubbene Borussia Mönchengladbach og FC København. Petterson har også spilt landslagsfotball for Sverige, og var en del av troppen da Sverige deltok i sluttspillet i EM i fotball 2000.
Pettersson hadde flere assisterende treneroppdrag før han i 2013 tok over som hovedtrener i Landskrona BoIS. November 2014 ble han klar som trener for Högaborgs BK.
Molitva
«Molitva» (norsk oversettelse: bønn) er en serbiskspråklig popballade som vant Eurovision Song Contest 2007 for Serbia. Sangen ble fremført av Marija Šerifović og var komponert av Vladimir Graić, mens Saša Milošević Mare har skrevet den serbiske teksten. Dette var Serbias første bidrag som selvstendig land, etter at unionen mellom Serbia og Montenegro ble oppløst i juni 2006. Dette var også første gang siden Eurovision Song Contest siden 1998 at vinnerlåten ikke inneholdt engelsk tekst. Den var dessuten den første balladen til å vinne konkurransen etter at telefonavstemning ble standard i 1998.
Eurovision Song Contest
I konkurranse med 19 andre sanger vant «Molitva» den serbiske finalen, Beovizija, 8. mars 2007. Sangen ble dermed Serbias første bidrag til Eurovision Song Contest i Helsingfors i mai samme år. Serbia hadde riktignok deltatt som en del av Jugoslavia i årene 1961–1992, og som en del av Serbia og Montenegro i årene 2004–2006. Dette var imidlertid første deltakelse som selvstendig nasjon.
I den europeiske konkurransen vant «Molitva» semifinalen torsdag 10. mai og kvalifiserte seg dermed til finalen lørdag 12. mai. I finalen var det Serbia det 17. landet ut på scenen av 24 deltakere. Fremførelsen var på mange måter utypisk for Eurovision Song Contest, med en nedtonet koreografi og uten bruk av kostymer, pyroteknikk eller andre showeffekter. Den ble dermed en sterk kontrast til vinneren fra året før – hardrockgruppen Lordi og «Hard Rock Hallelujah».
Under avstemningen tok Serbia ledelsen i hard konkurranse med Russland og Ukraina. «Molitva» fikk ni 12-poengere og endte på 268 poeng – 33 poeng foran Ukraina på andreplass. Norge ga 10 poeng til Serbia.
Etter seieren
Et par måneder etter Eurovision Song Contest ble sangen utgitt i ni ulike versjoner, og på fire forskjellige språk. Den engelske versjonen hadde fått tittelen «Destiny» og den russiske het «Молитва» (Molitva). En finsk versjon ble fremført av gruppen Beauty Queens og hadde tittelen «Rukoilen». En egen dance-remix ble utgitt av den svenske tv-personligheten Jovan Radomir, som også skrev den engelske teksten til sangen.
Sangen ble imidlertid ingen stor kommersiell suksess etter seieren, og den kom ikke inn på norske VG-lista. Den dukket også bare opp på et par hitlister i Vest-Europa.
Sporliste
Oversikt over sporene på utgivelsen på maxi-cd-en, utgitt fysisk 27. juli 2007 og digitalt 31. juli 2007:
Isaac Isaacsz
Isaac Isaacsz (født 1599, død ca. 1649), var en nederlandsk kunstner som blant annet virket i Danmark. Han var sønn av Pieter Isaacsz og Suzanna Willemsdatter Craeyborn.
Evenkij-demningen
Evenkij-demningen  (Evenkaja GES) er en demning under bygging i Evenkij autonome område, et selvstyreområde i regionen Krasnojarsk kraj i den sentral-nordlige, sibirske del av Russland. Den ligger i ei sideelv til det nedre løpet av Jenisej, litt vest for Kurejka vannkraftverk.
Raymond Bass
Raymond Bass (født 15. januar 1910 i Chambersville, Calhoun County, Arkansas, USA, død 10. mars 1997 i California, USA) var en amerikansk gymnast og olympisk mester, samt admiral i den amerikanske marinen. Han deltok i Sommer-OL 1932 hvor han tok gull i grenen tauklatring. Dette var forøvrig siste gang tauklatring var olympisk øvelse etter å ha stått på programmet siden starten i 1896.
Bass gjorde parallelt med sin idrettsinnsats også militær karriere, og tjenestegjorde som admiral og skipper på ubåt under andre verdenskrig. Han var den eneste amerikanske ubåtskipper som overlevde to oppdrag i Japanhavet. For sin innsats ble han belønnet med 2 Navy Cross som er den høyeste utmerkelse som kan gis av Marinedepartementet i USA, Legion of Merit, Silver Star og Bronze Star. I fredstid hadde han kommando over en flåte på 55 ubåter. Etter å ha avsluttet sin militære karriere i marinen i 1959 fortsatte han sin karriere i det private næringsliv.
Bass døde i 1997, 87 år gammel.
Rødfrynset bjørnespinner
Rødfrynset bjørnespinner  (Diacrisia sannio) er en bjørnespinner (Arctiidae).
Utseende
Rødfrynset bjørnespinner er ganske stor og har et fargerik og vingemønster i gult, oransje brunt og rødt. Hannen er litt større og gulere enn hunnen. Begge har noen, mer eller mindre store tydelige flekker, like ved siden av hverandre, omtrent midt på vingene. Bakvingene har mørkere brunlige tegninger og er lysere innved kroppen. Vingene holdes taklagt bakover kroppen i hvile. Vingespennet er mellom 35 og 40 millimeter.
Hannen har røde bånd langs vingekanten av vingene. Bakkroppen er normalt smal bakover og skitten-gul, med en diffus mørkere flekk på oversiden av hvert ledd.
Hunnen er generelt mørkere, med rødorange vinger og ganske mørk brune bakvinger. Fordi fargene er så rød-orange er det rødlige båndet langs vingekanten lite markert. Hunnen har flere brede mørke brunsvarte og tynne lyse gule tverrbånd på bakkroppen.
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ofte sterk behåret med brune hår på siden og lengre mørke hår på ryggsiden og særlig bak. Hårene er arrangert i små duskrader på hvert ledd. Disse danner rekker av hårdusker bakover kroppen. Langs ryggen er det en markert orange og hvit langsgående linje. Utvokst blir den ca. 4-5 centimeter lang.
Levevis
Rødfrynset bjørnespinner finnes på soleksponerte, helst på åpne gressmarker, gjerne med mye urter. Det finnes i lysninger (sletter) i skogen, i åpent busksatt terreng, langs kraftlinjegater, men og på lyngheier. Men den kan også finnes på mer tørre sandrike lokaliteter.
Flygetiden er i slutten av mai til august. Hunnen er hovedsakelig nattaktiv. Hannen er både natt- og dagaktiv og flyr også i solskinn.
Hunnen legger mellom 150 og 200 egg, rett på næringsplanten,  i små grupper på 10-30 egg.
Larvene lever på ulike planter og mange av bjørnespinnerne er aktive om natten. De lever av å gnage blad. De fleste på trær. Flere av artene er giftige fordi de får giftstoffer i kroppen fra plantene de spiser. Giftige næringsplanter kan være gullregn og poteter.
Utbredelse
Den er utbredt i Mellom-Europa fra Frankrike østover til Hellas og Tyrkia. Den finnes nord til Skandinavia og østover gjennom Russland, Sibir til det vestlige Kina. Finnes i det sørlige Norge langs kysten til og med Hordaland. Men den mangler i fjellet.
Dorchester County (Maryland)
Dorchester County er et fylke i den amerikanske delstaten Maryland. Det ligger sørøst i staten og det grenser mot Talbot County i nordvest, Caroline County i nordøst og mot Wicomico County i sørøst. Det har også grense til delstaten Delaware i øst og mot Chesapeake Bay i vest.
Dorchester Countys totale areal er 2,546 km² hvorav 1,102 km² er vann. I 2000 hadde fylket 30,674 innbyggere. Administrasjonssenteret ligger i byen Cambridge.
Fylket ble grunnlagt i 1669 og har fått sitt navn etter greven av Dorset som var venn til familien Calvert, grunnleggere av kolonien Maryland.
Orminge
Bebyggelse
I Orminge ligger et stort vanntårn, det rommer 12 300 m³. Tårnet er 32 meter høyt og stod ferdig i 1971. Det er en betongsylinder, kledd med en treramme og utenpå aluminium.
Kjente personer fra Orminge er blant andre Ulf Lundell, Markoolio og Karl Forsberg.
Admiral (sommerfugl)
Admiral er en dagsommerfugl som tilhører flikvingene.
Utseende
Admiral har fløyelssvarte vinger med røde bånd og hvite flekker, og er en av våre mest stilfulle sommerfugler.
Vingespennet er rundt 6 centimeter.
Den engelske entomologen James Petiver benytter navnet «admiral» allerede i 1699. Han grupperte de artene som har et farget bånd midt over framvingen som «admirals». Sannsynligvis fordi de lignet engelske admiraluniformer med distinksjoner. Sommerfuglene ble gjerne navngitt med titler på den tiden (queen, earl, monarch, duke, lady osv.), så «admiral» var ikke noe unntak. Flere entomologer fulgte Petiver, blant annet Linné som latinifiserte navnet i Fauna Suecica (1746) til «ammiralis», som ikke betyr beundringsverdig.
Rundt 1750 dukker det opp flere entomologer som forandrer navnet til «admirable». Muligens kopierer de hverandre – antagelig anført av B. Wilkes «The British Aurelian» (1741–42). Rundt 1800 går man så tilbake til «admiral» i England, og benytter dette på flere arter (white admiral, red admiral osv). Den meget populære engelske entomologen E.B. Ford forklarer således i sin bok «butterflies» (1945) at «admiral» kommer fra «amirable», noe som sannsynligvis fullt ut legitimerte denne forklaringen. Men høyst sannsynlig er denne forklaringen feil.
Tishrin-demningen
Tishrin-demningen er en demning med vannkraftverk i Eufrat-vassdraget i Syria. Installert total vannkrafteffekt er 630 MW, fordelt på 3 turbiner. Det stod ferdig utbygd i 1999, etter åtte års byggearbeider. Årsproduksjonen er inntil 1,6 TWh.
Admiral (sommerfugl)
Levevis
Admiralen kan ikke overvintre i Norge, til det er vinterkulden for streng. Men den blir regelmessig, mellom mai og oktober, observert i alle norske landsdeler.
Tishrin-demningen
Det er 3 demninger på Eufrat i Syria. I rekkefølge ovenfra er de: Tishrin-demningen (630 MW), Tabaqah-demningen (800 MW) og Baathdemningen (81 MW).
Admiral (sommerfugl)
Levevis
Admiraler er glade i plantesafter, slik som fra sår i barken på bjørketrær eller fra gjærende nedfallsfrukt om høsten. Om saften inneholder alkohol kan sommerfuglene bli ganske berusede, slik at man lett kan plukke dem opp.
Larvene lever på nesleplanter. Admiral har fullstendig forvandling og må gjennom et puppestadium før den voksne sommerfuglen klekkes. Det finnes flere andre arter som ligner sterkt på admiralen, men de synes å ha mindre tendens til å vandre enn denne. Vanessa vulcanica, som bare lever på Kanariøyene, skal være funnet en gang i Norge, men det antas at denne kan være ført inn med mennesker.
Palmeirina
Palmeirina er en kommune i delstaten Pernambuco i nordøstregionen av Brasil.
Sydlig smådøgnflue
Sydlig smådøgnflue (Baetis vernus) er en døgnflue som tilhører familiegruppen smådøgnfluer strømdøgnfluer eller bekkedøgnfluer. Gruppens mange norske navn har oppstått på grunn av ulike norske dialekter og fra litteraturen.
Voksne (imago)
Kroppen er 5-8 millimeter lang. Kroppen er lys oliven eller olivengrønn. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval på form. Lengst bak på bakkroppen er det to haletråder (cerci).
Nymfer/larver
Nymfene er mellom 5-8 millimeter lang. Den har tre haletråder, som er kortere enn kroppen, og den miderste er litt kortere en de to på siden. Haletrådene har ikke noe mørkt bånd. Den midterste haletråden har små korte hår ut til hver side. De to ytre haletrådene har bare hår på innsiden. Beinas kloledd har ikke små fine hår på hver klospiss. Låret (femur) er besatt av små svarte pigger (krever god forstørrelse for å se). Bakkroppen har mer uskarpe tegninger. Det er sju par små bladformede gjeller bokover på siden av bakkroppen. Labialpalpen (underleppen) har en lobus formet utvekst, slik at labialpalpen ligner litt på en vott.
Den er svært lik fjellsmådøgnflue (Baetis subalpinus), men kan skilles fra denne på pannen (frons) som er trekantet (triangulær) i bakre del, samt på at den har en sydlig utbredelse i Norge.
Levevis
Sydlig smådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Death Mills
Death Mills (dødskvernene; -møllene) er en film fra 1945 regissert av Billy Wilder, og produsert av United States Department of War. Den dokumenterer grusomhetene i tyske konsentrasjonsleirer under Annen verdenskrig.
Den tyske versjonen heter Die Todesmühlen, og den har Hanus Burger som regissør, og Billy Wilder sto for klippingen.
Handling
Filmen hadde også et tysk lydspor for visning i det okkuperte Tyskland og Østerrike, og viste hva de allierte oppdaget når de frigjorde nazistenes tilintetgjørelsesleirer: de overlevende, forholdene ved leirene, og bevisene på massemord. Filmen inkluderer også beretninger om de økonomiske aspektene ved leirene, og avhør av folk som hadde jobbet ved der.
Baugspryd
Baugspryd er et solid dimensjonert rundholt som går ut over forstevnen på seilskip. Baugsprydet festes til stevn og skrog og er oftest laget i samme materiale som skroget (tre/stål). På større skip og båter med stor seilføring kan baugsprydet forlenges med en klyverbom.
Baugsprydet stives av med baugstag og vaterstag.
Forseil plasseres mellom masten (stormast/fokkemast) og baugsprydet og en eventuell klyverbom.
Goomba
Goomba er som oftest Marios fiender, men Goombella og Goomba hjelper faktisk Mario, de er noen av mange venner Mario har. Det finnes forskjellige sorter; gående, flyvende og noen med Pigghatt.
Ellers er Goomba bare Marios fiender. Der er det bare og hoppe på dem for å drepe dem. De er utplasert av Bowser sammen med hans andre koopa-hærer.
Nordnorsk julesalme
Nordnorsk julesalme, med åpningslinjen «Velsigna du dag over fjordan», er en julesang med tekst og melodi av Trygve Hoff. Sangen ble introdusert i barne-TV-serien Lyset i mørketida på midten av 1980-årene.
Melodien er basert på Plaisir d’amour av den franske komponisten Jean Paul Égide Martini (1741–1816).
Sangen handler om «de evige ordan» med utgangspunkt i «mørketidslandet» – juleevangeliet i nordnorsk folkereligiøsitet.
Sangen er oversatt til samisk, Vuonagiid Juovlasálbma, av Isak Samuel Hætta.
Innspillinger
Sangen er mye brukt av nordnorske sangkor, og den er med på mange utgivelser, blant andre de følgende:
Trivia
Første vers synges ofte feil, ved at ordet «dal» synges i stedet for «dag». Selv Halvdan Sivertsen har begått denne feilen.
Ed Allen
Edward «Ed» Allen (født 15. desember 1897 i Nashville, død 28. januar 1974 i New York) var en amerikansk jazztrompetist og kornettist. Allen kom til St. Louis som barn hvor han lærte å spille klaver som tiåring, og kort etter begynte han å spille kornett og senere trompet. I 1910 ble han medlem av sitt første orkester, et marsjorkester, før han i 1916 ble organisert og sitt fikk sitt første engasjement i et danseorkester. I tiden fremover spilte han forskjellige steder rundt St. Louis, blant annet på elvedampere på Mississippielven, i New Orleans foruten St. Louis selv.
I 1921 hadde Allen et eget orkester i St. Louis med blant annet Gene Sedric, Walter Thomas, Johnny St. Cyr, og Popes Foster. I 1924–1925 spilte han hos Earl Hines i Chicago, og reiste så på turne med showet hans, blant annet i New York. I 1925 møtte Allen sin etter hvert største samarbeidspartner, Clarence Williams, som han senere ville spille inn over 70 plater med. I årene 1927 til 1929 satt Allen i Leroy Tibbs orkester i Connies Inn i New York, der han bosatte seg i sine siste år.
Foruten mange plater med Clarence Willimas hadde Allen også noen plater med King Oliver og Willie Smith. Den meste kjente av hans innspillinger er likevel Bessie Smiths «Nobody Knows You».
Allens største forbilder var Charlie Creath og Louis Armstrong, men han har også funnet inspirasjon i King Oliver, blant annet på sine første plater der han spilte kornett. Hans tone er bred og fyldig og preget av en glidende swing.
Diskografi
Utvalgt diskografi
Kerogen
Kerogen er en blanding av organisk forbindelse som finnes i sedimentær bergart. Det er uløselig i vanlige løsningsmiddel på grunn av stor molekylvekt (over 1,000) for bestanddelene. Den løselige bestanddelen av petroleum kalles bitumen. Når kerogen blir oppvarmet til riktig temperatur i jordskorpen, avgir enkelte typer av kerogen råolje eller naturgass, som kalles hydrokarbon (fossilt brensel). Når slikt kerogen er til stede i høy konsentrasjon i bergarter slik som skifer, og ikke er varmet opp til en tilstrekkelig høy temperatur til å avgi sitt hydrokarbon, kan de danne oljeskiferavsetninger.
Muju vannkraftverk
Muju vannkraftverk er et pumpekraftverk som utnytter vannkraft i Sør-Korea. Det har en installert produksjonskapasitet på 600 MW basert på kunstig vannreservoar. Det stod ferdig utbygd i 1996.
Night Will Fall
Møtet med dødsleirene, originaltittel Night Will Fall er en britisk dokumentarfilm fra 2014 av regissøren Andre Singer. Den består av råfilm, samt beretninger fra soldater som frigjorde leire, fra filmfotografer som sto bak råfilmene, og fra overlevende fra Holocaust, blant annet Mania Salinger.
Deler av filmen ble brukt i filmen German Concentration Camps Factual Survey («Granskning av tyske konsentrasjonsleire») av britiske myndigheter i april 1945.
Historie
André Singer sa om den uferdige spillefilmen fra 1945 at «myndighetenes prioriteringer [i Storbritannia] endret seg. Det som syntes som en god idé [tidligere] i 1945, ble et problem i juni og juli». Britene hadde et behov for at tyske innbyggere skulle «øke drivkraften i den ødelagte tyske økonomien. Britene ønsket ikke å demoralisere folket ytterligere, ved å gni inn skyldfølelsen, og «filmen ville ikke ha hjulpet med å gjenvinne tillit», sa Singer. Videre sa Singer at den ville ha «provosert fram mest sympati for de jødiske flyktningene som fortsatt var i leirene etter krigen [og som] ønsket å reise til Palestina. Britene hadde allerede et problem med gryende Sionisme og følte at filmen ville være uten gavn».
Formatene på råfilmene fra 1945 var blant annet i svarthvitt 70 mm og farge 12 mm.
Regissøren av Møtet med dødsleirene ble brakt inn i prosjektet gjennom Sally Angel, som jobbet ved Imperial War Museum og kjente til restaureringen av dokumentarfilmen fra 1945.
Handling
Britiske styrker som har nådd Aller-elva i Nord-Tyskland, blir oppsøkt av to tyske offiserer som fører hvite flagg. Et britisk vitne tidfester dette til 12. april 1945. Britene anbefales å ikke angripe konsentrasjonsleiren Bergen-Belsen, bak de tyske frontlinjene, fordi sykdom i leiren kan spre seg til tysk sivilbefolkning og britiske soldater. En britisk styrke tillates å besøke leiren. Leirkommandanten Josef Kramer og de andre mennene og kvinnene i SS blir tatt som krigsfanger.
Etter at Dachau blir frigjort av britiske styrker, blir sivilbefolkning fra München tvunget til befaring av leiren, før lik har blitt fjernet.
Bidragsyterne til filmproduksjonen
Imperial War Museum bidro til ferdiggjøring av filmen.
Produksjonen ble besørget av organisasjoner fra Storbritannia, Israel, Tyskland, USA og Danmark:
A Spring Films, Angel TV, Ratpac Documentary Films production «i samarbeide med Cinephil, Final Cut for Real, GA&A, in co-production with MDR, NDR, Arte, Keshet Broadcasting and Channel 8 (Israel), with the support of the British Film Institute, the Danish Film Institute, the Rabinovich Foundation for the Arts, RatPac Documentary Films. Filmprodusentene er Sally Angel, Brett Ratner. Executive producers, Richard Melman, James Packer, Stephen Frears. Co-producers, Philippa Kowarsky, Signe Byrge Sorensen», ifølge Variety.
Sancheong vannkraftverk
Sancheong vannkraftverk er et pumpekraftverk i Sancheong i Sør-Gyeongsangprovinsen, som utnytter vannkraft i Sør-Korea. Det har en installert produksjonskapasitet på 700 MW basert på kunstig vannreservoar. Det stod ferdig utbygd i år 2001.
Jærtegn
Et jærtegn er et annet ord for varsel eller tegn, et såkalt omen fra latin. I dag brukes det sjeldent i annet en negativ forstand, om noe illevarslende, negativt eller skjebnesvangert. Ordet antas imidlertid å stamme fra 'jarknteign', fra gotisk 'airkns': 'ærke', 'ekte'. Med andre ord kan jærtegn også bli brukt om tegn (fortrinnsvis i naturen) hvor overensstemmelse mellom signifikant og signifikat, tegnet og det som betegnes, ikke er vilkårlig, eller tilfeldig.
Tone Hansen
Tone Hansen er utdannet kunstner ved Statens kunstakademi i Oslo i 1994-1998 og studerte senere ved Konsthögskolan i Malmø. Hun arbeidet som stipendiat ved Statens Kunstakademi med prosjektet Megamonstermuseum 2003-2008. Hun var direktør ved Henie-Onstad Kunstsenter (HOK) fra 2011 til 2022. Før det arbeidet hun som kurator på samme sted i tre år.
Hun var konstituert styreleder av Unge Kunstneres Samfund (UKS) fra 2003 til 2005 og var leder for Norsk kulturråd 2016–2019.
Finnmarksloven
Lov om rettsforhold og forvaltning av grunn og naturressurser i Finnmark fylke (finnmarksloven) regulerer rettighetsforholdene til grunn og naturressursene på den tidligere statsgrunnen i Finnmark. Loven ble sanksjonert i statsråd 17. juni 2005 og skal sikre grunnlaget for samisk kultur innenfor folkerettens rammer om urfolks rettigheter, og samtidig sikre den ikke-samiske befolkningens rettigheter i fylket. Finnmarksloven har blitt kritisert av mange for å gi samer en rasistisk særbehandling.
Staten eide gjennom Statskog anslagsvis 96 prosent grunnen i Finnmark fram til 2006. Med ikrafttredelsen av finnmarksloven 1. juli 2006 ble grunnen overført til Finnmarkseiendommen (FeFo). Styret i FeFo oppnevnes av Finnmark fylkesting og Sametinget med tre representanter hver. Ledervervet går på omgang mellom Sametinget og fylkestinget.
I forbindelse med at Troms og Finnmark fylker slås sammen til ett fylke fra 1. januar 2020, er det foreslått at det skal gjennomføres enkelte endringer i loven. Blant annet foreslås det å justere loven slik at den i stedet for å gjelde i Finnmark fylke, skal gjelde det området som utgjorde Finnmark fylke 1. juli 2006.
Bakgrunnen for loven
Bakgrunnen for Stortingets vedtak om finnmarksloven var behovet for å avklare spørsmålet om samiske rettigheter 25 år etter striden om utbyggingen av Alta-Kautokeinovassdraget i 1980. Samer og norske myndigheter ble den gang enig om å utrede samiske kulturelle, politiske og arealbaserte rettigheter i Finnmark. Utredningene har vært omfattende og er foretatt av ulike sammensetninger av Samerettsutvalget.
I 2003 fremmet regjeringen forslag til en lov om ny regulering av statsgrunnen i Finnmark. Både lovforlaget og lovprosessen ble kritisert for å være i strid med folkerettens bestemmelser om urfolks rettigheter. Stortinget gjennomførte egne konsultasjoner direkte med Sametinget og Finnmark fylkesting og kom i denne prosessen fram til det lovforslaget som ble vedtatt. Både Sametinget og Finnmark fylkesting vedtok å slutte seg til det endelige lovforslaget.
Finnmarkskommisjonen
Finnmarkskommisjonen ble oppnevnt i mars 2008 med hjemmel i finnmarksloven. Kommisjonen skal kartlegge om det finnes grupper og enkeltpersoner som har opparbeidet seg rettigheter til å bruke eller eie grunnen som Finnmarkseiendommen overtok fra staten. Medlemmene av kommisjonen er Jon Gauslaa (leder), Ole Henrik Magga, Anne Marit Pedersen, Hilde Heggelund og Kjell Næss. Med unntak av Magga, som er professor på Samisk høgskole, er samtlige medlemmer heltidsansatte i kommisjonen.
Kommisjonen ble oppnevnt av regjeringen i mars 2008.
Utmarksdomstolen
Utmarksdomstolen for Finnmark er en særdomstol for Finnmark som siden 1. september 2004 har dømt i tvistesaker hvor det er uenighet eller tvil om hvem som har bruks- eller eiendomsrett til arealer eller ressurser i et område. I motsetning til kommisjonen, trer ikke domstolen i funksjon av eget tiltak. Den behandler de sakene som bringes inn for den av parter som er uenige i kommisjonens konklusjoner.
Panelas
Panelas er en kommune i delstaten Pernambuco i nordøstregionen av Brasil.
Lut
Lut et hverdagslig navn på alkaliske, det vil si basiske stoffer.
Et mye brukt alkalisk kjemikalium er kaustisk soda, også kjent som natronlut eller natriumhydroksid (NaOH). Stoffet er hvitt i fast form, framstilt av en elektrolytisk deling av natriumklorid. Det løses svært lett opp i vann. I matlagning brukes det til lutefisk og til bløtlegging av oliven. Som tilsetningsstoff har det E-nummer E 524.
En annen type lut er kalilut eller kaliumhydroksid som brukes i alkaliske batterier og ved produksjon av biodiesel.
Vanessa (sommerfugl)
Vanessa atalanta Vanessa cardui
Vanessa er en slekt av dagsommerfugler. De to artene som forekommer i Norge, er admiral og tistelsommerfugl.
Tidligere ble flere av artene regnet til forskjellige slekter. Tistelsommerfuglen ble regnet til Cynthia. Basert på slektskapsanalyser har man nå sammenfattet disse til én slekt.
Den andre schlesiske krig
Den andre schlesiske krig (1744–1745) var dels del av den østerrikske arvefølgekrig, dels en krig mellom Preussen og Østerrike om overherredømmet i Schlesien. Den prøyssiske kongen Fredrik II (den store) allierte seg med Frankrike, mens Østerrikes hersker Maria Theresia allierte seg med Sachsen, Storbritannia og Nederland.
Forhistorie
Den 28. juli 1742 ble takket være Storbritannias megling den første schlesiske krig mellom Østerrike og Preussen avsluttet ved undertegnelsen av freden i Breslau, og Schlesien i 16 artikler delt mellom disse. Preussen fikk med Niederschlesien, Øvre Schlesien og grevskapet Glatz størstedelen av landet, mens Østerrike kun beholdt noen få byer, som f.eks. Jägerndorf og Troppau.
Maria Theresia benyttet fredsavtalen til å verge seg mot den fremste trusselen mot hennes krav på tronen, nemlig den bayerske kurfyrste Karl VII Albrecht. Denne var etter at huset Habsburgs mannlige linje var uten arvinger, allerede i januar det året valgt til tysk-romersk keiser, noe som ødela Maria Theresias plan om å få sin mann Franz Stefan av Lothringen valgt til keiser og dermed beholde Habsburgfamiliens innflytelse i riket. Maria Theresia overfalt derfor Bayern og stilte det 27. juni 1742 under østerriksk forvaltning. Den 23. september 1743 utvidet hun sitt alliansesystem med Storbritannia og kongeriket Piemonte-Sardinia.
Av denne nye utenrikspolitiske konstellasjon måtte Fredrik II i økende grad føle seg truet. Etter at keiseren med Bayern hadde mistet sin territoriale maktbasis i riket, hadde Preussen grunn til å frykte at Maria Theresia ville benytte sin økte innflytelse til å kreve tilbake Schlesien fra Preussen. Fredrik II forsøkte derfor i det følgende å skaffe Preussen allierte, og fant endelig ved traktaten i Nymphenburg forbundsfellene Bayern, Frankrike og Spania, og senere sluttet også Sachsen, Sverige, det bourbonske kongeriket Napoli (Napoli), Kurpfalz og Köln seg til alliansen. I motsetning til sine planer klarte han imidlertid ikke å vinne Russland for sin sak, noe som i de kommende årene nesten skulle vise seg å bli fatalt for Preussen.
Etter at Fredrik gjennom disse omfattende alliansene hadde sikret seg støtte, angrep han i august 1744 det østerrikske Bøhmen og innledet dermed den annen schlesiske krig.
Forløp og følger
Offensiven i Bøhmen ble fulgt av 80 000 prøyssiske soldater. Etter to ukers beleiring måtte Praha kapitulere 16. september. Østerrikerne trakk seg deretter lenger inn i landet, slik at forsyningslinjene for de fremrykkende prøysserne ble stadig lengre. Østerrike benyttet denne situasjonen for å svekke prøysserne med målrettede angrep og endelig drive dem ut av Bøhmen. Den 8. januar det følgende året ble situasjonen for Fredrik II stadig mer kritisk, ettersom Storbritannia, Nederland, Østerrike og Sachsen sluttet seg sammen til en kvadrupelallianse.
I juni 1745 marsjerte østerrikske styrker inn i Schlesien. Der kom det den 4. juni til slaget ved Hohenfriedberg, hvor de prøyssiske styrkene lyktes i å beseire fienden. Videre østerrikske forsøk på offensiver ble deretter slått tidlig ned. Prøysserne vant 30. september nok en viktig seier i slaget ved Soor, og samtlige østerrikske fremstøt i retning av Berlin ble forhindret. I september marsjerte til slutt fyrst Leopold av Anhalt-Dessau inn i det østerriksk allierte Sachsen. I slaget ved Kesselsdorf den 15. desember ble den østerriksk-saksiske alliansens styrker knust.
Den 25. desember kom det til fredsslutning i Dresden. Der ble det slått fast at Schlesien for alltid skulle i prøyssisk besittelse. Fredrik II anerkjente på sin side Maria Theresias ektemann, Franz I Stefan, som keiser av det tysk-romerske rike.
Dnister vannkraftverk
Dnister vannkraftverk kan sikte til to ulike kraftverk i elva Dnister i Ukraina:
Salween
Salween (eller Salwin, også kjent som Nu) har sitt utspring i Tibet og strømmer så gjennom provinsen Yunnan (der den er kjent som Nujiang – kinesisk: 怒江; pinyin: Nù Jiāng). Deretter forlater den Kina og bukter seg gjennom  Burma/Myanmar. Den er grenseelv til Thailand i en lengde på 130 km på sin vei ut i Andamanhavet ved byen Moulmein i Myanmar. For det meste av sitt løp er den dårlig egnet for transport. Men når den når ned til Myanmar sprer den seg ut i et bredt delta som bringer vann til det viktigste landbruksområdet i landet.
Lengden er 2.815 km, nedslagsfeltet 324.000 km².
Sideelver
Moei er en sideelv til Salween som kommer fra Thailand.
Konflikt
I oktober 2008 ble det meldt om en konflikt mellom burmesere og karenere i forbindelse med planer om å bygge tre dammer i Salween for å produsere elektrisk kraft. Det kom til kamper flere steder ved elven da burmesiske soldater gikk til angrep på karenere som bodde langs elven. Planene innebærer at mange karenere må flytte fra sine hjem.
Zelenogorsk (St. Petersburg)
Zelenogorsk (russisk: Зеленого́рск, finsk og svensk: Terijoki) er en by i Kurortnyj-distriktet i St. Petersburg i Russland. Den ligger ved Finskebukta, rundt 50 km nordvest for sentrum av St. Petersburg. Innbyggertall: 12 074 (folketelling 2002). Navnet Zelenogorsk ble tildelt i 1948.
Historie
Før 1944 var Terijoki en finsk kommune i Viborgs län. Kommunen lå lengst mot syd langs Finlands daværende grense mot Russland. Antall innbyggere i kommunen var i 1939.
Fiskerlandsbyen Terijoki har vært kjent siden 1700-tallet. Den hørte opprinnelig under Kivinebb, men ble utskilt som eget sogn i 1909.
Finland var russisk storfyrstedømme i perioden 1809–1917. Da jernbanen mellom Viborg og St. Petersburg ble åpnet i 1870, oppdaget snart sosieteten i St. Petersburg og Viborg den idylliske fiskerlandsbyen Terijoki. I sentrum ble det åpnet tre hoteller, og det ble bygget mange landsteder. Folketallet lå på denne tiden rundt 5000, men om sommeren økte det til over. Etter at Finland oppnådde selvstendighet i 1917, uteble de russiske turistene. Disse ble snart erstattet av sommergjester fra vest, og etter hvert oppstod sommerstid i Terijoki litt av en kunstnerkoloni.
Under den finsk-sovjetiske vinterkrigen i 1939–40 ble Terijoki erobret av Den røde armé, og byen ble sete for en stalinistisk finsk marionett-regjering under Otto Ville Kuusinen. I 1944 måtte store deler av Viborgs län avstås til Russland, og Terijokis opprinnelig finske befolkning ble evakuert og erstattet av russere og andre folk fra Sovjetunionen.
Økonomi og næringsliv
Zelenogorsk er i dag et av de største helse- og rekreasjonsstedene i St. Petersburg-regionen. Byen og området rundt har mange kurbad, rekreasjonssentere og sommerleirer for barn. Byen har ingen industri av betydning.
Sydrussisk ovtcharka
Sydrussisk ovtcharka (FCI #326, Ioujnorousskaïa Ovtcharka) er en gigantstor gjeterhund/vokterhund med opprinnelse fra det sørlige Russland.
Opprinnelse og alder
Ovtcharka betyr gjeterhund, men sydrussisk ovtcharka er ikke mer gjeterhund enn de andre ovtcharkaene, men en typisk vokterhund. Allikevel blir altså denne rasen av FCI klassifisert sammen med andre gjeterhunder i gruppe 1. Hunden ble første gang anerkjent som en egen hunderase av Sovjetunionen i 1952.
Det hersker uenighet om opprinnelsen til denne hunden, men de fleste kynologer er enige om at rasen var fullstendig utviklet på 1790-tallet. Før den tid mener noen historikere og kynologer at typen kan ha oppstått fra enten pre-slaviske ariske hunder som innvandret fra øst alt i det 4. årtusen eller fra europeiske hunder fra vest. Det siste begrunnes blant annet med at sydrussisk ovtcharka ligner svært på flere europeiske gjeterhunder, både anatomisk og pelsmessig.
Utseende, anatomi og fysikk
Sydrussisk ovtcharka er en stor, massiv, slank og rubust hund med godt utviklet muskulatur og kraftig pels. Den karakteristiske ull-lignende pelsen er 10-15 cm lang og består av dekkhår og underpels. Dekkhårene bølger og danner sammenflettinger. Mest vanlig er helhvit, gul/hvit (stråfarget) og grå/hvit (lys askegrå) i flere nyanser. Pelsen krever daglig stell, men sies å være nærmest «selvrensende». Til tross for pelsen tilpasser denne hunden seg godt alle typer klima.
Hannene skal ha en skulderhøyde på minst 65 cm, tispene 62 cm. Vekten ligger typisk på omkring 50 kg, avhengig av type og kjønn. Rasen har tydelig kjønnspreg.
Bruksområde
Sydrussisk ovtcharka er en utpreget brukshund med lange tradisjoner som vokterhund og vakthund. Den jobber normalt i små grupper på 4-5 hunder per 1000 sau.
Lynne og væremåte
Sydrussisk ovtcharka har et primitivt lynne og passer ikke som en typisk familiehund. Dette er en rase for eksperter. Den trenger en tydelig leder, mye mosjon og en god del pelsstell for å trives. Dens primitive lynne gjør den til en naturlig vakthund. Rasen er ofte dominant og gjerne også territorial.
Intuition
Intuition er et musikkalbum av TNT som ble utgitt i 1989. Albumet befant seg på VG-lista i til sammen seks uker med tredjeplass som topp, mens singelen «Intuition» oppnådde femteplass og var fem uker blant topp 40. Tony Harnells venn Joe Lynn Turner kom til Trondheim under innspillingen av albumet for å bidra med bakgrunnsvokal.
Eksterne lenker
Intuition (album) Intuition
Vinger
Vinger er et sokn i Kongsvinger i Innlandet underlagt Solør, Vinger og Odal prosti i Hamar bispedømme. Vinger var også tidligere et prestegjeld og en selvstendig kommune opprettet som Vinger formannskapsdistrikt i 1837. Navnet Vinger brukes gjerne synonymt med bynavnet Kongsvinger.
Historie
Allerede i vikingtiden var det stor trafikk i området. Sundstedet over Glåma gikk fra Tråstad på nordsiden av elven og over til Hov på sørsiden. Veien fra Vingulmark og videre til Sverige het Eskoleia, og gikk fra Sør-Odal over Vinger til Eidskog og Värmland. Etter kristningen av Norge valfartet mange pilegrimer forbi Vinger på vei til Nidaros.
1. januar 1876 ble en del av Vinger med 209 innbyggere overført til Kongsvinger.
1. januar 1964 ble Vinger, Brandval og Kongsvinger kommuner slått sammen til den nye Kongsvinger kommune. Vinger hadde ved sammenslåingen 6 257 innbyggere.
Kirkelige inndelinger
Vinger prestegjeld bestod av soknene Vinger og Austmarka og utgjorde den sørlige delen av kommunen. Tidligere var Eidskog prestegjeld et sokn underlagt Vinger, men ble skilt ut 3. oktober 1859. Austmarka tilhørte opprinnelig Eidskog, men ble ved delingen værende igjen som eget sokn i Vinger.
ISO 3166-2:KZ
ISO 3166-2:KZ er Kasakhstans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Kasakhstan er det definert koder for to byer og 14 oblaster. Byene Almaty og Astana er tidligere og nåværende hovedstad i landet, og har spesiell status på nivå med oblastene. Bajkonur, en by som også har spesiell status, og for tiden er utleid til Russland, fikk koden sin sletta i Nyhetsbrev I-4.
Hver kode består av to deler, atskilt av en bindestrek. Første del er KZ, ISO 3166-1 alfa-2-koden for Kasakhstan. Andre del er tre bokstaver.
Endringer
Følgende endringer i Kasakhstans oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Paranatama
Paranatama er en kommune i delstaten Pernambuco i nordøstregionen av Brasil.
Dnisterdemningen
Dnister-demningen, er en demning og et vannkraftverk i elva Dnister i Ukraina. Kraftverket har en installert effekt på 2 268 MW. Anlegget ble påbegynt i 1983 og stod ferdig utbygd i 2008.
Anlegget må ikke forveksles med Dnistrovska vannkraftverk, tidvis kalt Dnister vannkraftverk.
Francesca Lia Block
Francesca Lia Block (født 3. januar 1962 i Los Angeles, California) er en amerikansk ungdomsbokforfatter. På norsk er hun kjent for Weetzie Bat-serien, hvor fem av seks bøker er oversatt til norsk. På engelsk har hun utgitt i alt 25 bøker.
Hun er født, oppvokst og fremdeles bosatt i Los Angeles, med kunstnerforeldre. Hun er utdannet fra University of California, Berkeley, og skrev sin første bok, Weetzie Bat, mens hun studerte. Boka utkom i 1989. Block har ofte erklært sin kjærlighet til hjembyen, og en kritiker i New York Times Book Review har sagt at «Block writes about the real Los Angeles better than anyone since Raymond Chandler».
Hun er oversatt til sju språk.
Nødverge
Nødverge er en straffrihetsgrunn som er definert i enkelte land, blant annet i Norge. Tilsvarende lovhjemler finnes i enkelte andre land, under annet navn eller med avvikende formulering.
Nødverge i Norge
I norsk rett reguleres den juridiske siden av begrepet gjennom straffeloven § 48. I henhold til denne paragrafen vil en ellers straffbar handling være straffri dersom den er foretatt for å avverge eller forsvare seg mot et rettsstridig angrep, så sant visse nærmere angitte vilkår er oppfylt. Nødverge kan utøves både mot angrep på person og på ting, og uavhengig av om det er en selv/ens egne ting, eller andre personer/andre personers ting som blir angrepet. Nødverge kan i så henseende betegnes som en form for selvtekt.
Vilkårene for at nødverge lovlig skal kunne utøves er for det første at handlingen må ha vært nødvendig for å avverge eller forsvare seg mot angrepet. Dersom mindre inngripende tiltak kunne vært satt i verk med samme resultat, må dette forsøkes først. For det andre må ikke handlingen under forholdene fremtre som «ubetinget utilbørligt». Forholdene kan være slik at å ta livet av en angriper er eneste mulighet for å få avverget angrepet, men dette er likevel ikke tillatt som nødvergehandling dersom det man forhindrer for eksempel er å stoppe en mindre alvorlig forbrytelse. «Ubetinget utilbørligt» er imidlertid et strengt vilkår, og det skal således mye til for at en nødvendig avvergingshandling ikke skal være rettmessig. Å ta liv for å verne materielle verdier vil nok likevel som oftest falle utenfor det lovlige. Mottiltaket må stå i forhold til angriperen eller faren.